251 



til Livet hinsides Doden, der sogte han og der forst fandt han 

 sit virkelige Hjem. For ham var derfor de Dodes Rige ikke 

 en uhyggelig Bolig for blege Aander uden Nydelser og uden 

 Glæder; det var tværtimod, ligesom hos vore Fædre, begavet 

 og forsynet med alt det skjonneste og herligste, og did var 

 det en Lyst at komme; der forst fandtes for ham den virkelige, 

 sande Guldalder, og derfor troner Yama der udodelig i de sa- 

 liges Hjem. Iraneren derimod fæstede mere sin Tanke til denne 

 Verden; han knyttede da naturligen Yima og Guldalderen til 

 denne Jord og til delte Liv. Yima er derfor for ham et dode- 

 ligt Væsen ; thi han lever kun i og for denne forgængelige 

 Verden, og maa altsaa forgaae med den. Skjondt han i Sagnets 

 Form knyttes til en bestemt Tid, er han dog ikke blot Udtryk- 

 ket for en svunden Tidsalder, som aldrig mere vender tilbage; 

 han er overhovedet Udtrykket for hvert Menneskes lykkeligste 

 physiske Tilstand; og naar f. Ex. Dagen i sin fulde Glands 

 aabenbarer alle Naturens Herligheder, naar milde Aarstider 

 frembringe Overflodighed af alle Jordens Gaver og Nydelser, 

 og naar Mennesket lever i sin fulde Kraft i Fred med sig selv 

 og i Kjærlighed med sin Omgivelse, da hersker Yima end paa 

 Jorden og udbreder her sin Velsignelse; derfor siges der i 

 Yasht XIII, 130, „skulle vi dyrke Grundvæsenet (feroher, fra- 

 vashi) af Vivaghats Son, Yima, den sande, kraftfulde, af ham 

 med de mange Slægter, forat kunne afværge den Ulykke, som 

 forvoldes af Dæmoner, den Torke, som odelægger Markerne, 

 og den alt tilintetgjorende Forgængelighed." 



Denne lyse, lykkelige Tilstand, hvis symbolske Udtryk Yima 

 er, saae Iraneren tillige var forgængelig; han sogte efter Grun- 

 den til Lykkens Afbrydelse eller Ophor, og fandt den hos Men- 

 nesket selv, i Yimas egen Brode. Mylhesagnet herom findes 

 i den saakaldte Zemyåd Yasht, der er meget sjelden og var 

 ukjendt af Anquelil Dupcrron, hvorfor den heller ikke er optagen 

 i hans Oversættelse af Zendavesta. Denne Yasht skildrer Yimas 

 Virken i Overensstemmelse med de ovrige Zend-Kilder, hvor- 



